ગ્લેનના બંને પગ ગંભીરરીતે દાઝી ગયા હતા. બેભાન અવસ્થામાં ગ્લેનને હોસ્પીટલમાં લઇ જવામાં આવ્યો. ડોકટરોએ નીદાન કરીને કહ્યુ કે આ છોકરો હવે ક્યારેય એના પગ પર ઉભો નહી રહી શકે. ગ્લેનનો કમર નીચેનો ભાગ નિર્જીવ થઇ ગયો હતો. ગ્લેન ડોકટરની આ વાત સ્વિકારવા તૈયાર નહોતો એને ભગવાન પર ખુબ શ્રધ્ધા હતી. બીજાની મદદ વગર કંઇ જ ન કરી શકતા ગ્લેને એના માતા-પિતાને કહ્યુ , ” હું મારા પગ પર ચાલતો થઇશ ભગવાન મને તે માટે મદદ કરશે.” ગ્લેનને માતા-પિતાનો સહકાર મળ્યો. એની માતા રોજ એના પગ પર માલીશ કરી આપતી. કલાકો સુધી એ અમુક પ્રકારની કસરત કરતો રહેતો.